[{"text_idx": "#000002", "text": "Delyth yw fy enw i a fi yw\u2019r Ymchwilydd Cymheiriaid yng Ngogledd Cymru, gyda chefnogaeth Y Bont. Rwyf wedi bod yn gwahodd teuluoedd o Ogledd Cymru sydd wedi cael profiad o fynychu Cynhadledd Grw\u0302p Teulu i ymuno a\u0302\u2019r prosiect. Mae\u2019r teuluoedd wedi bod yn rhoi adborth ar y Broses Grwpiau Teuluol, gan drafod paratoi, cynnwys, a\u2019r canlyniadau o\u2019u safbwynt nhw."}, {"text_idx": "#000003", "text": "Cawsom 11 o gyfranogwyr o Ogledd Cymru, gyda chyfoeth o wybodaeth a phrofiadau personol o Gynhadledd Grw\u0302p Teulu. Roedd y gweithdai yn galluogi unigolion i fynegi eu barn eu hunain yn ogystal a\u0302 gweithio mewn grwpiau i nodi canlyniadau blaenoriaeth i deuluoedd."}, {"text_idx": "#000004", "text": "Roedd modd i ni goladu\u2019r data hwn er mwyn nodi thema\u0302u a blaenoriaethau allweddol a fydd yn dylanwadu ar greu ein ffurflen werthuso ddrafft. Yn dilyn hyn, byddwn yn gwahodd yr un unigolion i ddychwelyd a rhoi adborth ar y ffurflen werthuso ddrafft yn ein gweithdy nesaf. Yn y diwedd, byddwn yn cynhyrchu ffurflen werthuso derfynol y gellir ei defnyddio gan bob gwasanaeth sy\u2019n cynnal Cynadleddau Grw\u0302p Teulu i werthuso eu gwasanaeth yn y dyfodol."}]